## 10. évfolyam – fakultációs foglalkozás

Óraszám: 36 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A francia klasszicista színház (17. század) | 3 |
| 2. Az európai felvilágosodás irodalma | 5 |
| 3. A felvilágosodás korának magyar irodalma: Csokonai Vitéz Mihály, Berzsenyi Dániel | 4 |
| 4. A romantika irodalma | 10 |
| 5. A magyar romantika irodalma: Kölcsey Ferenc, Vörösmarty Mihály | 4 |
| 6. Petőfi Sándor | 4 |
| 7. Rendszerező ismétlés és / vagy önálló műelemzések | 6 |
| *Összes óraszám:* | *36* |

*1. A francia klasszicista színház (17. század)*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismeri a klasszicista normatív esztétika sajátosságait (műfaji hierarchia, szabályok), a korabeli elvárások és a dramaturgia összefüggését
* képes egy mű részletes elemzése kapcsán a hősök jellemzésére, magatartásuk, konfliktusaik értékelésére
* lehetőség szerint megtekint egy színházi előadást (vagy felvételét)

A témakör tanulása eredményeként a tanuló:

* meg tudja ítélni az emberi magatartás sokféleségét
* megérti a komikum műfajformáló minőségét és változatait egy mű részletes elemzésével

Fejlesztési feladatok és ismeretek

* A klasszicizmus elvárásai, tragédia és komédia
* A francia színház a 17. században
* Jean Racine: Phaedra

Fogalmak: felvonás, jelenet, díszlet, jelmez, szerzői utasítás, hármas egység, mértéktartás, helyzetkomikum, jellemkomikum, nyelvi komikum, jellemtípus, bizalmas, rezonőr

Javasolt tevékenységek

* Műelemző képesség fejlesztése drámai művek segítségével
* Drámajátékban való részvétel
* Színházlátogatás, illetve színházi előadás élményének megbeszélése

*2. Az európai felvilágosodás irodalma*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megkülönbözteti az eszmetörténeti korszak, filozófiai irányzat és stílusirányzat kategóriáit
* megismeri a bölcseleti háttér és a stílusirányzat, műfaj, tematika néhány összefüggését, az egyes irányzatok jellemző tendenciáit, irodalmi műfajait, máig ható kérdésfeltevéseit az európai irodalmakból vett egyes szemelvények alapján

A témakör tanulása eredményeként a tanuló:

* el tud helyezni többféle értelmezési kontextusban különböző világlátású művekben megjelenített témákat, élethelyzeteket
* tisztában van a felvilágosodás eszmerendszerében felvetett erkölcsi problémáknak
* megismeri a szabadság eszményének különböző megközelítéseit
* meg tudja különböztetni az eszmetörténeti korszak, filozófiai irányzat és stílusirányzat kategóriáit

Fejlesztési feladatok és ismeretek

* Művek, szemelvények az angol, francia és német irodalomból
* Voltaire: Candide
* Goethe: Faust
* Schiller: Az örömhöz

Fogalmak: felvilágosodás, klasszicizmus, szentimentalizmus, valóság és fikció, elbeszélői nézőpont, kalandregény, énregény, levélregény, tézisregény

Javasolt tevékenységek

* Műelemző képesség fejlesztése
* Színházlátogatás, illetve színházi előadás élményének megbeszélése
* Választható beszámolót készítése olvasmányélmény vagy színházi élmény alapján
* Szemelvények, művek értelmezése

*3. A felvilágosodás korának magyar irodalma: Csokonai Vitéz Mihály, Berzsenyi Dániel*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri a magyar felvilágosodás időszakának, irodalmi életének néhány sajátosságát
* tisztában van Csokonai és Berzsenyi életművének jellegével, az alkotók helyével, szerepével a magyar irodalom történetében
* felismer jellemző stílusirányzatokat, műfajokat, verstípusokat és versformákat

A témakör tanulása eredményeként a tanuló:

* felismeri az európai és a magyar irodalom összekapcsolódását
* megismeri az egyén és közösség problémáinak európai és hazai dimenzióit: polgárosodás, parlagiasság.
* megismeri a magyar nyelv ügyében született legfontosabb programokat, értekezéseket, gondolatokat
* megismeri Kazinczy tevékenységét, a magyar felvilágosodás időszakának, irodalmi életének, néhány sajátosságát, a nyelvújítási mozgalom jelentőségét
* felismer jellemző stílusirányzatokat, műfajokat, verstípusokat és versformákat összefüggésben Csokonai és Berzsenyi életművével

Fejlesztési feladatok és ismeretek

* Csokonai Vitéz Mihály: Konstancinápoly / A vidám természetű poéta / Jövendölés az első oskoláról…
* Berzsenyi Dániel: A magyarokhoz (II.) / Vitkovics Mihályhoz
* Csokonai és Berzsenyi hatása, továbbélése a későbbi magyar költészetben
* Szilágyi Domokos: Lilla Vitézre emlékezik / Tóth Árpád: Invokáció Csokonai Vitéz Mihályhoz

Fogalmak: irodalmi élet, bölcseleti óda, elégiko-óda, elégia, dal, episztola, létösszegzés, időszembesítő verstípus

Javasolt tevékenységek

* Műelemző képesség fejlesztése lírai művek segítségével, válogatás Csokonai és Berzsenyi műveiből
* Lírai művek összehasonlítása
* Egyéni kutatómunka a magyar felvilágosodás korszakáról, alkotóiról
* Beszámoló prezentáció formájában

*4. A romantika irodalma*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismeri az életművek egymásmellettiségét az 1830-as években (klasszika, romantika, realizmus tendenciái, (Goethe/Hugo/Stendhal, Balzac) és a romantika korstílus-jellegét, jelentőségét, a romantika és a kritikus, realista szemlélet együtthatását
* megismeri az irodalmi liberalizmus szerepét és hatását az esztétikára (új műfaji változatok, stiláris és hangnemi összetettség, irónia és groteszk)
* képes egy választott / kijelölt epikai alkotás (házi olvasmány) elemző bemutatására a közös értelmezés után

A témakör tanulása eredményeként a tanuló:

* értelmezni tudja eszmény és valóság viszonyát
* értékelni tud embertípusokat, életvezetési stratégiákat, eszmei és erkölcsi törekvéseket
* érti a romantika korstílus jellegét, jelentőségét, a romantika és a kritikus, realista szemlélet együtthatását
* felkészül a stiláris és hangnemi összetettség, az irónia és a groteszk befogadására

Fejlesztési feladatok és ismeretek

* Művek, szemelvények az angol / amerikai, francia, német és orosz irodalomból, pl.
* Wordsworth: Táncoló tűzliliomok / Coleridge: Kubla kán / Keats: Óda egy görög vázához / Poe: A holló / Orbán Ottó: A holló/ Kányádi Sándor: Pantomim / Heine: A dal szárnyára veszlek / Lamartine: A tó / Blake: A tigris / Victor Hugo: A nyomorultak filmes adaptáció vagy musical vagy E. T. A. Hoffmann: Az arany virágcserép
* Stendhal: Vörös és fekete
* Gogol: Az orr

Fogalmak: műfajkeveredés, hangnemi kevertség, groteszk, irónia, bűnügyi történet, történelmi regény, verses regény, regényciklus, analitikus regény

Javasolt tevékenységek

* Beszámoló, könyvajánló készítése egyéni olvasmányélménye alapján a korszak műveiből
* Egy választott, kijelölt epikai alkotás (házi olvasmány) elemző bemutatása a közös értelmezés után
* Információgyűjtés- és feldolgozás, szövegalkotás
* Házi olvasmány önálló feldolgozása, beszámoló készítése

*5. A magyar romantika irodalma: Kölcsey Ferenc, Vörösmarty Mihály*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri a magyar irodalom néhány sajátosságát a 19. század első felében
* felismeri a reformkor-nemzeti romantika-népiesség fogalmak tartalmát, szerepét és jelentőségét
* tisztában van Kölcsey és Vörösmarty életművének jellegével, az alkotók helyével, szerepével a magyar irodalom történetében

A témakör tanulása eredményeként a tanuló:

* törekszik a társadalmi, közösségi és egyéni konfliktusok, kérdésfelvetések szellemi hátterének megértésére, a morális gondolkodásra és ítéletalkotásra
* megérti az alkotók műveiben megjelenített egyéni és nemzeti sorsproblémákat és értékelni tudja őket
* felismeri a reformkor-nemzeti romantika-népiesség fogalmak tartalmát, szerepét és jelentőségét
* megérti Kölcsey és Vörösmarty műveit

Fejlesztési feladatok és ismeretek

* Kölcsey műveinek továbbélése: Esterházy Péter: Pápai vizeken ne kalózkodj /
* Kisfaludy Károly: Mohács
* Vörösmarty Mihály: Liszt Ferenchez / Zalán futása (részletek)

Fogalmak: intelem, parafrázis, értékszembesítő és időszembesítő verstípus, rapszódia

Javasolt tevékenységek

* Műelemző képesség fejlesztése, válogatás Kölcsey és Vörösmarty műveiből
* Lírai művek összehasonlítása
* Egyéni kutatómunka a magyar romantika korszakáról
* Beszámoló prezentáció formájában
* Gyakorlatok a kreativitás, a képzelőerő, a képzettársítási képesség fejlesztésére

*6. Petőfi Sándor*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri az életmű főbb alkotói korszakait, Petőfi helyét, szerepét a magyar irodalom történetében, költészetének jellegét

A témakör tanulása eredményeként a tanuló:

* értelmezi a lírai beszédmód változatait
* meg tudja különböztetni Petőfi jellemző témáit, műfajait, poétikai megoldásait, versformáit, jellemző hangnemeit (pl. humor és irónia)
* fejleszti a kreativitás, a képzelőerő, a képzettársítási képességét
* felkészül önálló műértelmezés megfogalmazására
* véleményt alkot Petőfi műveiről

Fejlesztési feladatok és ismeretek

* Petőfi Sándor: Világosságot!
* Utalás egy-egy téma, motívum, poétikai jellemző kortárs irodalmi megjelenítésére, az evokáció, az intertextualitás néhány példája: Kosztolányi: Petőfi Sándorka / Szilágyi Domokos: Héjjasfalva felé / Orbán Ottó: A XX. század költői

Fogalmak: látomásköltészet, ars poetica, költői szerep, váteszköltő

Javasolt tevékenységek

* műelemző képesség fejlesztése lírai művek segítségével
* lírai művek összehasonlítása
* egyéni kutatómunka a magyar romantika korszakáról
* beszámoló prezentáció formájában
* gyakorlatok a kreativitás, a képzelőerő, a képzettársítási képesség fejlesztésére

*7. Rendszerező ismétlés és / vagy önálló műelemzések*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* nyitottabb lesz a kulturális események irányába
* szélesíti irodalmi és kulturális ismereteit
* képes önálló műelemzések kidolgozására

A témakör tanulása eredményeként a tanuló:

* rendszerezi a tanév során megtanult ismereteket
* képes önállóan irodalmi művek vagy filmművészeti alkotások értékeinek felismerésére
* átfogó képet kap a kortárs irodalom vagy a jelenkori művészet, filmművészet alkotásairól

Fejlesztési feladatok és ismeretek

* A tanulócsoport érdeklődése, egyes aktuális kulturális események (például díjak, új filmek, kiállítások) alapján választható művek

Fogalmak: az adott témához kapcsolódó szakkifejezések

Javasolt tevékenységek

* Szövegalkotási feladat, esszé írása
* Prezentáció vagy beszámoló készítése választott témából